Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2008 M. KOVO 26 D. NUTARIMO NR. 266 „DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS VIEŠOJO SEKTORIAUS ATSKAITOMYBĖS ĮSTATYMĄ“ PAKEITIMO

2018 m. lapkričio 28 d. Nr. 1175

Vilnius

Lietuvos Respublikos Vyriausybė nutaria:

1.	Pakeisti Lietuvos Respublikos Vyriausybės 2008 m. kovo 26 d. nutarimą Nr. 266 „Dėl įgaliojimų suteikimo įgyvendinant Lietuvos Respublikos viešojo sektoriaus atskaitomybės įstatymą“ ir jį išdėstyti nauja redakcija:

„Lietuvos Respublikos Vyriausybė

nutarimas

DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS VIEŠOJO SEKTORIAUS ATSKAITOMYBĖS ĮSTATYMĄ

Vadovaudamasi Lietuvos Respublikos viešojo sektoriaus atskaitomybės įstatymo 221 straipsnio 2 dalimi, 23 straipsnio 1 dalies 1, 2 ir 3 punktais, Lietuvos Respublikos Vyriausybė nutaria:

Įgalioti Lietuvos Respublikos finansų ministeriją:

1. nustatyti viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarką;

2. paskirti už viešojo sektoriaus subjekto metinių ir tarpinių ataskaitų rinkinių ir viešojo sektoriaus subjektų grupės konsoliduotųjų finansinių ataskaitų rinkinių parengimą atsakingus viešojo sektoriaus subjektus;

3. nustatyti viešojo sektoriaus subjektų grupių finansinėms ataskaitoms konsoliduoti sudėtis, kartu nurodant kontroliuojančiuosius viešojo sektoriaus subjektus;

4. nustatyti viešojo sektoriaus subjekto finansinių ataskaitų ir viešojo sektoriaus subjektų grupės konsoliduotųjų finansinių ataskaitų rengimo eiliškumą ir tvarką.“

2. Pripažinti netekusiu galios Lietuvos Respublikos Vyriausybės 2008 m. liepos 16 d. nutarimą Nr. 730 „Dėl Lietuvos Respublikos viešojo sektoriaus subjektų grupių finansinėms ataskaitoms konsoliduoti sudėties, lygių, konsoliduotųjų finansinių ataskaitų rinkinių rengimo tvarkos ir už jų parengimą atsakingų viešojo sektoriaus subjektų nustatymo“ su visais pakeitimais ir papildymais.

3. Šio nutarimo 2 punktas įsigalioja 2019 m. sausio 1 d.

Ministras Pirmininkas	Saulius Skvernelis

Finansų ministras	Vilius Šapoka